Cuneiform Tablet POAT 58 (UM 41-41-2)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na bi-tí-tí ma-ṣí-ì-lí a-lá-ḫi-im a-šùr-GAL aḫ-ša-lim i-ku-pí-a <big_gap> ù šé-ṣur-da-gán qí-bi₄-ma um-ma zu-ri-i-ma a-na šé-ṣur-da-gán qí-bi₄-ma 0.33333 ma-na KÙ.BABBAR a-ta ú a-bu-kà iš-tù li-mì-im i-dí-a-bi₄-im ḫa-bu-lá-tù-nu 1 GÍN.TA ṣí-ib-tám i ITU.1.KAM tù-ṣa-ba a-ḫa-ma 0.33333 ma-na KÙ.BABBAR a-na i-li-ib-li-bi₄ ḫa-bu-lá-tù-nu-ma tap-nu-a-nim-ma KÙ.BABBAR a-na i li-ib-li-bi áš-qúl-ma i-na e-ṣí-im ú-šé-li-ku-nu ù KÙ.BABBAR ša iš-tù li-mì-im ì-lí-a-lim 1 GÍN.TA-ma tù-ṣa-ba a-bu-kà ar-mì-li KÙ.BABBAR ú ṣí-ba-sú mì-iš-li-šu ú-ša-bi₄-a-ni-ma ṭup-pá-am ša ku-nu-ki-a a-dí-šu-um ša a-na mì-iš-li-šu lá a-tù-ru-šu-ni a-na mì-ša-al KÙ.BABBAR ú ṣí-ib-tim a-ta ta-za-za-ni ṭup-pu-um šu-ut ša ku-nu-ki É bu-ra-a i-ba-ší a-na bi₄-tí-tí ú ša ki-ma i-a-tí qí-bi₄-ma 0.33333 ma-na KÙ.BABBAR mì-iš-lu-šu a-na 3.5 ma-na KÙ.BABBAR i-tù-ar-šu KÙ.BABBAR ú ṣí-ba-sú a-ṣé-er ṭup-pè-e-šu li-ik-nu-uk-ma ù ṭup-pè-e-šu a-na ša ki-ma šu-a-tí lá-dí-in a-na bi₄-tí-tí qí-bi₄-ma a-dí eš₁₅-ri-šu áš-pu-ra-kum u₄-ma-kál i-zi-iz-ma É-be-sú ú ma-la i-šu-ú a-na KÙ.BABBAR-pì dí-in-ma ma-ṣí-ì-lí ú i-ku-pì-a iš-tí a-šur-GAL KÙ.BABBAR lu-ub-lu-nim-ma ṭup-pè-e-šu a-da-an